Að koma kvíðabarni í skólann -
Barnið, Katrín Ósk
Það er ekkert grín að kljást við kvíða. Við fullorðna fólkið sem drögum þennan púka eftir okkur vitum vel hversu þrúgandi og vondur hann getur verið við okkur. Við eigum daga þar sem við getum ekki hugsað okkur að svara símanum þegar hann hringir, viljum helst fela okkur undir sæng allan daginn og tilhugsunin um að þurfa að takast á við óvæntar uppákomur dagsins verður stundum yfirþyrmandi.
Við vitum öll að dagarnir eru misgóðir hjá okkur. Það er alveg eðlilegt að ná ekki öllum skrefunum á hverjum degi. Það er leyfilegt að mistakast aðeins og samt fá verðlaun, því það að ljúka einu skrefi er strax sigur fyrir kvíðabarn. Ég lét strákinn minn vita að hann mætti fá sex mínusa, eða fýlukalla (eftir því hvað við á) yfir vikuna en hann myndi samt fá verðlaun, og sagði honum að það væri af því að enginn er fullkominn og enginn dagur er eins. Það er í lagi að eiga erfitt með verkefni, það er bara mikilvægt að ljúka því (mæta í skólann). Fyrir þau börn sem þurfa mikla hughreystingu þá er frábært að endurtaka við barnið; ÞAÐ ER EKKERT SEM ÞÚ GETUR EKKI!
Vonandi hjálpar þetta í það minnsta einum lesanda, því ég veit að við erum svo mörg sem eigum í þessu stríði.
October 15, 2018 at 10:21 am Reply
Geggjuð grein kannast við kvíðapúkann hjá mínum
Einn dagur í einu ♡